   لاهور (ويب ڊيسڪ) قومي ڪرڪيٽ ٽيم جو ڪپتان بابر اعظم نيوزيلينڊ خلاف ٻي ٽيسٽ ميچ به نه کيڏندو. پاڪستان ۽ نيوزيلينڊ جي ڪرڪيٽ ٽيمن وچ ۾ ٻي ٽيسٽ ميچ سڀاڻي کان ڪرائسٽ چرچ ۾ شروع ٿيندي، جنهن ۾ به قومي ٽيم جي اڳواڻي محمد رضوان ڪندو. قومي ٽيم جي ڪپتان بابر اعظم ڪرائسٽ چرچ ۾ مڪمل نيٽ سيشن ڪيو پر کيس آڱوٺي ۾ هلڪو سُور محسوس ٿيندو رهيو. واضح رهي ته آڱوٺي ۾ فريڪچر سبب بابر اعظم ٽي ٽوئنٽي سيريز ۽ نيوزيلينڊ خلاف پهرين ٽيسٽ ميچ پڻ نه کيڏي سگهيو هو.